Val de cazuri de violență în familie în Suceava: Trei bărbați au fost arestați. O fetiță a sunat la 112 ca să-și salveze mama
Trei bărbați din județul Suceava au fost arestați preventiv pentru agresiune în familie. Într-unul dintre cazuri, o fetiță a sunat la numărul de urgență 112, după ce mama sa a fost amenințată cu cuțitul de tatăl fetei, la fel și unul dintre frați. Într-un alt caz, o fată de 19 ani a cerut ajutorul autorităților, după ce fostul ei prieten a încălcat ordinul de protecție. În cel de-al treilea caz, fostul soț al unei femei a provocat scandal în locuința acesteia, transmite News.ro.